**INSTRUKS FOR LAGLEDERE**

**IL ROS HÅNDBALL**

**Hvert lag bør ha 2 lagledere som velges på foreldremøte. Lagleder er bindeleddet mellom spillere, trenere og foreldregruppen. I tillegg til lagledere kan det være andre som har ansvar for lagskasse, foto, sponsor, hjemmeside osv**

**Hovedoppgaver for lagledere:**

* **Ansvar for de praktiske gjøremål omkring laget utenom det håndballtekniske.**
* **Oversikt over lagets spillere med adresse, telefon og foresatte. Denne oversikten sendes styrets kasserer ved sesongstart og når det er endringer i løpet av sesongen.**
* **Alltid ha oversikt, eller sørge for at noen har, over spillere som er tilstede på trening, kamper cuper. Dette for å ha kontroll ved eventuell evakuering ved tilfelle brann.**
* **Sørger for at viktig informasjon som berører laget sendes ut til foreldregruppen.**
* **Lagskasse**
* **Ansvar for lagsbag som bør inneholde:**

**Drakter (lagleder holder oversikt over hvilke spillere som disponerer de ulike draktene. For å holde orden på hvem som har hvilken drakt, er det praktisk at spilleren får tildelt en fast spilledrakt gjennom hele sesongen. Pumpe, 1 ballpumpe med spiss. Førstehjelpsutstyr – lagleder sørger for fylle på med utstyr ved behov. Håndballgruppen sørger for tilgang til isposer og sportstape – bestilling av dette skjer via materialforvalter. Øvrig utstyr kjøpes fra lagskassen.**

* **Melde på laget til mini- og aktivitetsturneringer, cuper og andre aktiviteter laget blir enige om å delta på**
* **Organisere dugnader (kakelotterier, håndballskole, hallvakter, mini- og aktivitetsturneringer, seriekamper og annet som styret formidler)**
* **Informere om kamper, cuper etc. Felles oppmøtested og avreisetid……. Fremmøte på kampsted bør være minimum 45 minutter før kampstart.**
* **Ansvar for utfylling av kamprapport ved alle kamper**
* **Delta ved kampavvikling. Kampledelse foretas av trener, men lagleder bistår ved evt skader under kamp. Ta med lagsbag inn i hall ved kamp. Ta vare på spillernes verdisaker. Sørge for låsing av garderobe dersom det er mulig.**
* **Når lag deltar på mini- og aktivitetsturnering sørger lagleder for betaling av dommerutgifter. Husk å ha med kontanter.**
* **Organisere spillerlisens fra det året dette er påkrevd. Spillere uten gyldig lisens deltar ikke på kamper før dette er i orden.**
* **Hold deg orientert om aktiviteter i klubben generelt samt informasjon for NHF sine sider.**
* **Sørge for videreformidling av informasjon fra styret og laglederkontakt.**
* **Innkalle til minimum ett foreldremøte årlig.**
* **Bistå trener ved behov (eks. omberamminger)**